title: Vykonávacie nariadenie Komisie (EÚ) č. 800/2011 z  9. augusta 2011 , ktorým sa schvaľuje účinná látka teflutrín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 a ktorým sa mení a dopĺňa rozhodnutie Komisie 2008/934/ES  Text s významom pre EHP

text:
               10.8.2011

               SK

               Úradný vestník Európskej únie

               L 205/22

         VYKONÁVACIE NARIADENIE KOMISIE (EÚ) č. 800/2011
   z 9. augusta 2011,
   ktorým sa schvaľuje účinná látka teflutrín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 a ktorým sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               Smernica Rady 91/414/EHS (2) sa má v súlade s článkom 80 ods. 1 písm. c) nariadenia (ES) č. 1107/2009 uplatňovať na účinné látky, v prípade ktorých sa stanovila úplnosť žiadosti v súlade s článkom 16 nariadenia Komisie (ES) č. 33/2008 (3), pokiaľ ide o postup a podmienky schválenia. Teflutrín je účinná látka, pri ktorej sa stanovila úplnosť žiadosti v súlade s uvedeným nariadením.

               (2)

               V nariadeniach Komisie (ES) č. 451/2000 (4) a (ES) č. 1490/2002 (5) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú hodnotiť vzhľadom na ich možné zaradenie do prílohy I k smernici 91/414/EHS. Tento zoznam zahŕňal teflutrín.

               (3)

               V súlade s článkom 3 ods. 2 nariadenia Komisie (ES) č. 1095/2007 z 20. septembra 2007, ktorým sa mení a dopĺňa nariadenie Komisie (ES) č. 1490/2002 stanovujúce ďalšie podrobné pravidlá na vykonanie tretej etapy pracovného programu uvedeného v článku 8 ods. 2 smernice Rady 91/414/EHS a nariadenie Komisie (ES) č. 2229/2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (6), žiadateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od nadobudnutia účinnosti uvedeného nariadenia. Následne sa v súvislosti s nezaradením teflutrínu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (7).

               (4)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia (ES) č. 33/2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici.

               (5)

               Žiadosť bola predložená Nemecku, ktoré bolo nariadením (ES) č. 1490/2002 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procesné požiadavky uvedené v článku 15 nariadenia (ES) č. 33/2008.

               (6)

               Nemecko vyhodnotilo dodatočné údaje, ktoré predložil žiadateľ, a pripravilo doplňujúcu správu. 9. decembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 20. augusta 2010 predložil Komisii svoj záver o teflutríne (8). Členské štáty a Komisia preskúmali návrh hodnotiacej správy, dodatočnú správu a záver úradu v rámci Stáleho výboru pre potravinový reťazec a zdravie zvierat a 17. júna 2011 ju dokončili vo forme revíznej správy Komisie týkajúcej sa teflutrínu.

               (7)

               Z rôznych hodnotení vyplynulo, že od prípravkov na ochranu rastlín s obsahom teflutrínu možno očakávať, že vo všeobecnosti splnia požiadavky stanovené v článku 5 ods. 1 písm. a) a b) smernice 91/414/EHS najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné teflutrín povoliť v súlade s nariadením (ES) č. 1107/2009.

               (8)

               V súlade s článkom 13 ods. 2 nariadenia (ES) č. 1107/2009 v spojení s článkom 6 daného nariadenia a vzhľadom na súčasné vedecké a technické poznatky je však potrebné stanoviť určité podmienky a obmedzenia.

               (9)

               Bez toho, aby tým bol dotknutý záver, že teflutrín by sa mal schváliť, je osobitne vhodné požadovať ďalšie potvrdzujúce informácie.

               (10)

               Pred schválením by sa mala poskytnúť primeraná lehota s cieľom umožniť členským štátom a zainteresovaným stranám, aby sa pripravili na plnenie nových požiadaviek, ktoré vyplynú zo schválenia.

               (11)

               Bez toho, aby boli v dôsledku schválenia dotknuté povinnosti vymedzené nariadením (ES) č. 1107/2009, a so zohľadnením konkrétnej situácie, ktorá vyplynula z prechodu zo smernice 91/414/EHS na nariadenie (ES) č. 1107/2009, by sa však mali uplatňovať ďalej uvedené body. Členským štátom by sa malo po schválení umožniť šesťmesačné obdobie na revíziu povolení na prípravky na ochranu rastlín s obsahom teflutrínu. Členské štáty by mali podľa potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie podľa prílohy III, ako je stanovené v smernici 91/414/EHS, pre každý prípravok na ochranu rastlín a na každé plánované použitie, a to v súlade s jednotnými zásadami.

               (12)

               Zo skúseností so zaradeniami účinných látok hodnotených v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (9), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I k uvedenej smernici alebo nariadenia o schválení účinných látok.

               (13)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (10), mala príslušným spôsobom zmeniť a doplniť.

               (14)

               Rozhodnutím 2008/934/ES sa stanovuje nezaradenie teflutrínu a odobratie povolení na prípravky na ochranu rastlín obsahujúce uvedenú látku do 31. decembra 2011. Z prílohy k uvedenému rozhodnutiu je potrebné vypustiť riadok týkajúci sa teflutrínu. Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (15)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schvaľovanie účinnej látky
   Účinná látka teflutrín, vymedzená v prílohe I, sa schvaľuje za podmienok stanovených v uvedenej prílohe.
   Článok 2
   Prehodnotenie prípravkov na ochranu rastlín
   1.   V súlade s nariadením (ES) č. 1107/2009 členské štáty v prípade potreby do 30. júna 2012 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom teflutrínu ako účinnej látky.
   Do tohto dátumu overia najmä to, či sú splnené podmienky prílohy I k tomuto nariadeniu s výnimkou tých, ktoré sú stanovené v časti B stĺpca týkajúceho sa špecifických ustanovení uvedenej prílohy, a či držiteľ povolenia má dokumentáciu spĺňajúcu požiadavky prílohy II k smernici 91/414/EHS v súlade s podmienkami článku 13 ods. 1 až 4 uvedenej smernice a článku 62 nariadenia (ES) č. 1107/2009 alebo má k nej prístup.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom teflutrínu ako jedinej účinnej látky alebo jednej z viacerých účinných látok, z ktorých všetky sú uvedené v prílohe k vykonávaciemu nariadeniu (EÚ) č. 540/2011, najneskôr do 31. decembra 2011 v súlade s jednotnými zásadami stanovenými v článku 29 ods. 6 nariadenia (ES) č. 1107/2009 na základe dokumentácie spĺňajúcej požiadavky prílohy III k smernici 91/414/EHS a so zohľadnením časti B stĺpca týkajúceho sa špecifických ustanovení prílohy I k tomuto nariadeniu. Na základe uvedeného hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom teflutrínu ako jedinej účinnej látky v prípade potreby zmenia a doplnia alebo zrušia povolenie najneskôr do 31. decembra 2015 alebo

               b)

               v prípade prípravku s obsahom teflutrínu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. decembra 2015 alebo do dátumu určeného na takúto zmenu, doplnenie alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa príslušná látka alebo látky schvaľujú, podľa toho, čo nastane neskôr.

         Článok 3
   Zmeny a doplnenia vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení a dopĺňa v súlade s prílohou II k tomuto nariadeniu.
   Článok 4
   Zmeny a doplnenia rozhodnutia 2008/934/ES
   V prílohe k rozhodnutiu 2008/934/ES sa vypúšťa riadok týkajúci sa teflutrínu.
   Článok 5
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. augusta 2011

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 15, 18.1.2008, s. 5.

      (4)  Ú. v. ES L 55, 29.2.2000, s. 25.

      (5)  Ú. v. ES L 224, 21.8.2002, s. 23.

      (6)  Ú. v. EÚ L 246, 21.9.2007, s. 19.

      (7)  Ú. v. EÚ L 333, 11.12.2008, s. 11.

      (8)  Európsky úrad pre bezpečnosť potravín. Záver z partnerského preskúmania účinnej látky teflutrín z hľadiska posúdenia rizika pesticídov. Vestník EFSA (EFSA Journal) 2010; 8(5):1592. [67 pp.]. doi:10.2903/j.efsa.2010.1592. K dispozícii na internetovej stránke: www.efsa.europa.eu.

      (9)  Ú. v. ES L 366, 15.12.1992, s. 10.

      (10)  Ú. v. EÚ L 153, 11.6.2011, s. 1.

      PRÍLOHA I
      Podmienky schválenia účinnej látky podľa nariadenia (ES) č. 1107/2009:

                  Všeobecný názov, identifikačné čísla

                  Názov IUPAC

                  Čistota (1)

                  Dátum schválenia

                  Schválenie platí do

                  Osobitné ustanovenia

                  Teflutrín
                  č. CAS: 79538-32-2

                  č. CIPAC: 451

                  2,3,5,6-tetrafluór-4-metylbenzyl (1RS, 3RS)-3-[(Z)-2-chlór-3,3,3-trifluórprop-1-enyl]-2,2-dimetylcyklopropánkarboxylát
                  teflutrín je zmes enantiomérov Z-(1R, 3R) and Z-(1S, 3S) v pomere 1: 1

                  ≥ 920 g/kg
                  hexachlórobenzén: najviac 1 mg/kg

                  1. január 2012

                  31. decembra 2021

                  ČASŤ A
                  Môže sa používať len ako insekticíd.
                  Pokrývanie osiva sa vykonáva iba v profesionálnych zariadeniach vybavených na ošetrovanie osiva. V týchto zariadeniach sa musia používať najlepšie dostupné techniky, aby sa vylúčilo uvoľnenie oblakov prachu počas skladovania, prepravy a aplikácie
                  ČASŤ B
                  Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa teflutrínu, dokončenej Stálym výborom pre potravinový reťazec a zdravie zvierat 17. júna 2011, a najmä jej dodatky I a II.
                  Pri tomto celkovom hodnotení budú členské štáty venovať osobitnú pozornosť:

                              —

                              bezpečnosti operátorov a pracovníkov a zabezpečia, aby v schválených podmienkach používania bolo predpísané používanie primeraných osobných ochranných prostriedkov, ako aj prostriedkov na ochranu dýchacích orgánov,

                              —

                              riziku pre vtáky a cicavce. Mali by sa uplatňovať opatrenia na zmiernenie rizika, ktorými by sa zabezpečil vysoký stupeň zapracovania do pôdy a zabránilo úniku látky

                              —

                              zabezpečeniu, aby sa na označení ošetreného osiva uvádzalo, že semená boli ošetrené teflutrínom, a aby na ňom boli uvedené opatrenia na zmiernenie rizika stanovené v povolení.

                        Žiadateľ predloží potvrdzujúce informácie o:

                              1.

                              špecifikácii technického materiálu, ktorý bol komerčne vyrobený;

                              2.

                              validovanej analytickej metóde pre vodu;

                              3.

                              možnom environmentálnom vplyve preferenčnej degradácie/konverzie izomérov a odhade relatívnej toxicity a hodnotenia rizika pre pracovníkov.

                        Žiadateľ predloží Komisii, členským štátom a úradu informácie uvedené v bode 1 do 30. júna 2012, informácie uvedené v bode 2 do 31. decembra 2012 a informácie uvedené v bode 3 dva roky po prijatí špecifického usmerňovacieho dokumentu týkajúceho sa hodnotenia zmesi izomérov.

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa vkladá tento táto položka:

                     „10.

                     teflutrín
                     č. CAS: 79538-32-2

                     č. CIPAC: 451

                     2,3,5,6-tetrafluór-4-metylbenzyl (1RS, 3RS)-3-[(Z)-2-chlór-3,3,3-trifluórprop-1-enyl]-2,2-dimetylcyclopropánkarboxylát
                     teflutrín je zmes enantiomérov Z-(1R, 3R) and Z-(1S, 3S) v pomere 1: 1

                     ≥ 920 g/kg
                     hexachlórobenzén: najviac 1 mg/kg

                     1. január 2012

                     31. decembra 2021

                     ČASŤ A
                     Povolené je len používanie ako insekticíd.
                     Pokrývanie osiva sa vykoná iba v profesionálnych zariadeniach vybavených na ošetrovanie osiva. V týchto zariadeniach sa musia používať najlepšie dostupné techniky, aby sa vylúčilo uvoľnenie oblakov prachu počas skladovania, prepravy a aplikácie
                     ČASŤ B
                     Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa teflutrínu, dokončenej Stálym výborom pre potravinový reťazec a zdravie zvierat 17. júna 2011, a najmä jej dodatky I a II.
                     Pri tomto celkovom hodnotení budú členské štáty venovať osobitnú pozornosť:

                                 —

                                 bezpečnosti operátorov a pracovníkov a zabezpečujú, aby v schválených podmienkach používania bolo predpísané používanie primeraných osobných ochranných prostriedkov, ako aj prostriedkov na ochranu dýchacích orgánov,

                                 —

                                 riziku pre vtáky a cicavce. Mali by sa uplatňovať opatrenia na zmiernenie rizika, ktorými by sa zabezpečil vysoký stupeň zapracovania do pôdy a zabránilo úniku látky,

                                 —

                                 zabezpečeniu, aby sa na označení ošetreného osiva uvádzalo, že semená boli ošetrené teflutrínom, a aby na ňom boli uvedené opatrenia na zmiernenie rizika stanovené v povolení.

                           Žiadateľ predloží potvrdzujúce informácie o:

                                 1.

                                 špecifikácii technického materiálu, ktorý bol komerčne vyrobený;

                                 2.

                                 validovanej analytickej metóde pre vodu;

                                 3.

                                 možnom environmentálnom vplyve preferenčnej degradácie/konverzie izomérov a odhade relatívnej toxicity a hodnotenia rizika pre pracovníkov.

                           Žiadateľ predloží Komisii, členským štátom a úradu informácie uvedené v bode 1 do 30. júna 2012, informácie uvedené v bode 2 do 31. decembra 2012 a informácie uvedené v bode 3 dva roky po prijatí špecifického usmerňovacieho dokumentu týkajúceho sa hodnotenia zmesi izomérov.“


title: Vykonávacie nariadenie Komisie (EÚ) č. 1200/2012 z  13. decembra 2012 , ktorým sa mení a dopĺňa nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín

text:
               14.12.2012

               SK

               Úradný vestník Európskej únie

               L 342/36

         VYKONÁVACIE NARIADENIE KOMISIE (EÚ) č. 1200/2012
   z 13. decembra 2012,
   ktorým sa mení a dopĺňa nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s jeho článkom 4,
   so zreteľom na nariadenie Rady (ES) č. 614/2009 zo 7. júla 2009 o spoločnom systéme obchodovania s ovalbumínom a laktalbumínom (2), a najmä na jeho článok 3 ods. 4,
   keďže:

               (1)

               Nariadením Komisie (ES) č. 1484/95 (3) sa stanovili podrobné pravidlá uplatňovania systému dodatočných dovozných ciel a stanovili sa reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, na ktorých spočíva určovanie reprezentatívnych cien produktov v sektore hydinového mäsa a vajec, ako aj vaječného albumínu, vyplýva, že reprezentatívne ceny na dovoz niektorých produktov treba zmeniť a zohľadniť pritom cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť a doplniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto nariadenie nadobudlo účinnosť dňom jeho uverejnenia.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 181, 14.7.2009, s. 8.

      (3)  Ú. v. ES L 145, 29.6.1995, s. 47.

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (EUR/100 kg)

                        Zábezpeka podľa článku 3 ods. 3
                        (EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        132,2

                        0

                        AR

                        121,7

                        0

                        BR

                        0207 12 90

                        Mrazené kuracie trupy označované ako ‚kurčatá 65 %‘

                        139,3

                        0

                        AR

                        160,0

                        0

                        BR

                        0207 14 10

                        Mrazené vykostené kohútie alebo kuracie kusy

                        265,2

                        10

                        AR

                        216,4

                        25

                        BR

                        324,9

                        0

                        CL

                        221,2

                        24

                        TH

                        0207 25 10

                        Mrazené trupy z moriakov označované ako ‚morky 80 %‘

                        193,1

                        0

                        BR

                        0207 27 10

                        Mrazené vykostené morčacie kusy

                        320,8

                        0

                        BR

                        304,8

                        0

                        CL

                        0408 91 80

                        Vaječné žĺtky

                        468,8

                        0

                        AR

                        1602 32 11

                        Vajcia bez škrupín sušené

                        263,2

                        7

                        BR

                        312,6

                        0

                        CL

                        3502 11 90

                        Vaječný albumín sušený

                        712,1

                        0

                        AR

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) č. 710/2011 z  20. júla 2011 , ktorým sa stanovujú vývozné náhrady za vajcia

text:
               21.7.2011

               SK

               Úradný vestník Európskej únie

               L 190/61

         VYKONÁVACIE NARIADENIE KOMISIE (EÚ) č. 710/2011
   z 20. júla 2011,
   ktorým sa stanovujú vývozné náhrady za vajcia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (1), a najmä na jeho článok 164 ods. 2 a článok 170 v spojení s článkom 4,
   keďže:

               (1)

               V článku 162 ods. 1 nariadenia (ES) č. 1234/2007 sa stanovuje, že rozdiel medzi cenami výrobkov uvedených v časti XIX prílohy I k uvedenému nariadeniu na svetovom trhu a cenami týchto výrobkov v Únii možno pokryť vývoznou náhradou.

               (2)

               Vzhľadom na súčasnú situáciu na trhu s vajcami by sa mali stanoviť vývozné náhrady v súlade s pravidlami a určitými kritériami ustanovenými v článkoch 162, 163, 164, 167 a 169 nariadenia (ES) č. 1234/2007.

               (3)

               V článku 164 ods. 1 nariadenia (ES) č. 1234/2007 sa stanovuje, že náhrady sa môžu meniť v závislosti od destinácie, najmä ak si to vyžiada situácia na svetovom trhu, osobitné požiadavky určitých trhov alebo povinnosti vyplývajúce z dohôd uzavretých v súlade s článkom 300 zmluvy.

               (4)

               Náhrady by sa mali poskytovať len za výrobky, ktoré sú oprávnené na voľný pohyb v Únii a ktoré sú v súlade s požiadavkami nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (2) a nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (3), ako aj s požiadavkami označovania uvedenými v bode A prílohy XIV k nariadeniu (ES) č. 1234/2007.

               (5)

               Náhrady, ktoré sa uplatňujú v súčasnosti, sa stanovili v nariadení Komisie (EÚ) č. 398/2011 (4). Vzhľadom na to, že by sa mali stanoviť nové náhrady, uvedené nariadenie by sa malo zrušiť.

               (6)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   1.   Vývozné náhrady ustanovené v článku 164 nariadenia (ES) č. 1234/2007 sa poskytujú za výrobky a za množstvá, ktoré sú stanovené v prílohe k tomuto nariadeniu, za podmienok ustanovených v odseku 2 tohto článku.
   2.   Výrobky oprávnené na náhradu podľa odseku 1 musia spĺňať príslušné požiadavky nariadení (ES) č. 852/2004 a (ES) č. 853/2004; predovšetkým sa musia vyrábať v schválenom zariadení a musia byť v súlade s podmienkami označovania ustanovenými v oddiele I prílohy II k nariadeniu (ES) č. 853/2004 a podmienkami, ktoré sú vymedzené v bode A prílohy XIV k nariadeniu (ES) č. 1234/2007.
   Článok 2
   Nariadenie (EÚ) č. 398/2011 sa týmto zrušuje.
   Článok 3
   Toto nariadenie nadobúda účinnosť 21. júla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 139, 30.4.2004, s. 1.

      (3)  Ú. v. EÚ L 139, 30.4.2004, s. 55.

      (4)  Ú. v. EÚ L 105, 21.4.2011, s. 6.

      PRÍLOHA

         Vývozné náhrady na vajcia uplatniteľné od 21. júla 2011

                  Kód produktov

                  Miesto určenia

                  Merná jednotka

                  Výška náhrad

                  0407 00 11 9000

                  A02

                  EUR/100 ks

                  0,39

                  0407 00 19 9000

                  A02

                  EUR/100 ks

                  0,20

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  19,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  74,00

                  0408 19 81 9100

                  A03

                  EUR/100 kg

                  22,00

                  0408 19 89 9100

                  A03

                  EUR/100 kg

                  22,00

                  0408 91 80 9100

                  A03

                  EUR/100 kg

                  38,00

                  0408 99 80 9100

                  A03

                  EUR/100 kg

                  9,00

                     Pozn.: Kódy produktov, ako aj kódy miest určenia série „A“ sú definované v nariadení Komisie (EHS) č. 3846/87 (Ú. v. ES L 366, 24.12.1987, s. 1).
                  Ostatné miesta určenia sú definované takto:

                              E09

                              :

                              Kuvajt, Bahrajn, Omán, Katar, Spojené arabské emiráty, Jemen, Hongkong špeciálny administratívny región, Rusko, Turecko

                              E10

                              :

                              Južná Kórea, Japonsko, Malajzia, Thajsko, Taiwan, Filipíny

                              E19

                              :

                              Všetky miesta určenia s výnimkou Švajčiarskaa a skupín E09, E10


title: Vykonávacie nariadenie Komisie (EÚ) č. 1356/2011 z  20. decembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               21.12.2011

               SK

               Úradný vestník Európskej únie

               L 338/48

         VYKONÁVACIE NARIADENIE KOMISIE (EÚ) č. 1356/2011
   z 20. decembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 21. decembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  61,8

                  MA

                  67,1

                  TN

                  88,5

                  TR

                  107,8

                  ZZ

                  81,3

                  0707 00 05

                  JO

                  182,1

                  TR

                  149,7

                  ZZ

                  165,9

                  0709 90 70

                  MA

                  37,8

                  TR

                  140,3

                  ZZ

                  89,1

                  0805 10 20

                  AR

                  41,5

                  BR

                  39,7

                  CL

                  30,5

                  MA

                  53,2

                  TR

                  67,2

                  ZA

                  48,3

                  ZZ

                  46,7

                  0805 20 10

                  MA

                  87,3

                  TR

                  79,7

                  ZZ

                  83,5

                  0805 20 30, 0805 20 50, 0805 20 70, 0805 20 90

                  IL

                  75,8

                  MA

                  64,3

                  TR

                  78,1

                  ZZ

                  72,7

                  0805 50 10

                  AR

                  52,9

                  TR

                  52,4

                  ZZ

                  52,7

                  0808 10 80

                  CA

                  112,8

                  US

                  108,5

                  ZA

                  121,8

                  ZZ

                  114,4

                  0808 20 50

                  CN

                  80,4

                  ZZ

                  80,4

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 956/2011 z  26. septembra 2011 , ktorým sa vykonáva článok 12 ods. 1 a článok 13 nariadenia Rady (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku

text:
               27.9.2011

               SK

               Úradný vestník Európskej únie

               L 249/1

         VYKONÁVACIE NARIADENIE RADY (EÚ) č. 956/2011
   z 26. septembra 2011,
   ktorým sa vykonáva článok 12 ods. 1 a článok 13 nariadenia Rady (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku
   RADA EURÓPSKEJ ÚNIE,
   so zreteľom na nariadenie Rady (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku (1), a najmä na jeho článok 12 ods. 1 a článok 13,
   keďže:

               (1)

               Rada 26. apríla 2010 prijala nariadenie Rady (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku.

               (2)

               Sankčný výbor zriadený podľa rezolúcie BR OSN 751 (1992) týkajúcej sa Somálska 28. júla 2011 aktualizoval zoznam osôb a subjektov, na ktoré sa vzťahujú reštriktívne opatrenia,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 356/2010 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2011

            Za Radu

            predseda

         M. KOROLEC

      (1)  Ú. v. EÚ L 105, 27.4.2010, s. 1.

      PRÍLOHA

            „PRÍLOHA I

               ZOZNAM FYZICKÝCH A PRÁVNICKÝCH OSÔB, SUBJEKTOV ALEBO ORGÁNOV PODĽA ČLÁNKOV 2 A 8

            I.   Osoby

                        1.

                        Yasin Ali Baynah (alias a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)
                        Dátum narodenia: 24. december 1965. Štátna príslušnosť: Somálsko. Alt. štátna príslušnosť: Švédsko. Miesto pobytu: Rinkeby, Štokholm, Švédsko; Mogadišo, Somálsko.
                        Yasin Ali Baynah podnecoval útoky proti dočasnej federálnej vláde (TFG) a misii Africkej únie v Somálsku (AMISOM). Taktiež mobilizoval podporu a získaval zdroje v mene Aliancie za znovuoslobodenie Somálska a organizácie Hizbul Islam, ktoré sa aktívne zapájajú do činností ohrozujúcich mier a bezpečnosť v Somálsku vrátane odmietnutia dohody z Džibuti, ako aj do útokov na sily TFG a misie AMISOM v Mogadiše. Dátum označenia zo strany OSN: 12. apríla 2010.

                        2.

                        Hassan Dahir Aweys (alias a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) „Hassan, Sheikh“)
                        Dátum narodenia: 1935. Občianstvo: Somálsko. Štátna príslušnosť: Somálsko. Miesto pobytu: Somálsko. Dátum označenia zo strany OSN: 12. apríla 2010.
                        Hassan Dahir Aweys bol a naďalej ostáva jedným z hlavných politických a ideologických vodcov rôznych ozbrojených opozičných skupín zodpovedných za opakované porušovanie všeobecného či úplného zbrojného embarga a/alebo za činnosti, ktoré ohrozujú mierovú dohodu z Džibuti a sily dočasnej federálnej vlády (TFG) a misie Africkej únie v Somálsku (AMISOM). Od júna 2006 do septembra 2007 bol Aweys predsedom ústredného výboru Únie islamských súdov, v júli 2008 sa vyhlásil za predsedu asmarského krídla Aliancie za znovuoslobodenie Somálska a v máji 2009 ho vymenovali za predsedu organizácie Hizbul Islam – združenia skupín v opozícii voči TFG. V každej z týchto skupín Aweys svojimi vyhláseniami a činmi preukazuje jednoznačný a trvalý zámer rozložiť TFG a násilím vyhnať misiu AMISOM zo Somálska.

                        3.

                        Hassan Abdullah Hersi Al-Turki (alias a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)
                        Dátum narodenia: približne v roku 1944. Miesto narodenia: oblasť Ogaden, Etiópia. Štátna príslušnosť: Somálsko. Miesto pobytu: Somálsko.
                        Hassan Abdullah Hersi Al-Turki je jedným z hlavných veliteľov ozbrojenej militantnej skupiny od polovice deväťdesiatych rokov a zapája sa do mnohých porušovaní zbrojného embarga. V roku 2006 poskytol sily pri ovládnutí Mogadiša Úniou islamských súdov, pričom bol vojenským veliteľom uvedenej skupiny, spojenej so skupinou Al-Shabaab. Od roku 2006 Al-Turki poskytuje územie, ktoré ovláda, na výcvik rôznym ozbrojeným opozičným skupinám vrátane skupiny Al-Shabaab. V septembri 2007 sa objavil v spravodajskom videozázname televízie Al-Džazíra o výcviku milícií pod jeho vedením.

                        4.

                        Ahmed Abdi aw-Mohamed (alias a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) „Godane“, f) „Godani“, g) „Mukhtar, Shaykh“, h) „Zubeyr, Abu“)
                        Dátum narodenia:10. júla 1977. Miesto narodenia: Hargeisa, Somálsko. Štátna príslušnosť: Somálsko. Dátum označenia zo strany OSN: 12. apríla 2010.
                        Ahmed Abdi Aw-Mohamed je jedným z hlavných vodcov skupiny Al-Shabaab, pričom v decembri 2007 ho verejne vyhlásili za emira tejto organizácie. Je zodpovedný za velenie operácií skupiny Al-Shabaab po celom Somálsku. Aw-Mohamed odsúdil mierový proces z Džibuti ako zahraničnú konšpiráciu a v máji 2009 v zvukovej nahrávke pre somálske médiá priznal, že jeho sily sa zúčastnili na nedávnych bojoch v Mogadiše.

                        5.

                        Fuad Mohamed Khalaf (alias a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole)
                        Štátna príslušnosť: Somálsko. Miesto pobytu: Mogadišo, Somálsko. Alt. miesto pobytu: Somálsko. Dátum označenia zo strany OSN: 12. apríla 2010.
                        Fuad Mohamed Khalaf pomáhal získavať finančnú podporu pre skupinu Al-Shabaab; v máji 2008 pre ňu zorganizoval dve podujatia spojené s výberom finančných prostriedkov v mešitách v somálskom meste Kismayu. V apríli 2008 spolu s niekoľkými ďalšími osobami riadil útoky pomocou vozidiel s výbušnými zariadeniami na etiópske základne a ciele somálskej dočasnej federálnej vlády v Mogadiše. V máji 2008 spolu so skupinou bojovníkov napadol a ovládol policajnú stanicu v Mogadiše, pričom zabili alebo zranili niekoľko vojakov.

                        6.

                        Bashir Mohamed Mahamoud (alias a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) „Abu Muscab“, i) „Qorgab“)
                        Dátum narodenia: približne v rokoch 1979 – 1982. Alt. dátum narodenia: 1982. Štátna príslušnosť: Somálsko. Miesto pobytu: Mogadišo, Somálsko. Dátum označenia zo strany OSN: 12. apríl 2010.
                        Bashir Mohamed Mahamoud je jedným z vojenských veliteľov organizácie Al-Shabaab. Mahamoud bol od konca roku 2008 jedným z asi desiatich členov riadiacej rady organizácie Al-Shabaab. Spolu so spoločníkom viedli 10. júna 2009 mínometný útok proti somálskej dočasnej federálnej vláde v Mogadiše.

                        7.

                        Mohamed Sa’id (alias a) „Atom“, b) Mohamed Sa’id Atom, c) Mohamed Siad Atom)
                        Dátum narodenia: približne v roku 1966. Miesto narodenia: Galgala, Somálsko. Miesto pobytu: Galgala, Somálsko. Alt. miesto pobytu: Badhan, Somálsko. Dátum označenia zo strany OSN: 12. apríla 2010.
                        MOHAMED SA’ID „ATOM“ sa zapája do činností ohrozujúcich mier, bezpečnosť a stabilitu Somálska. ATOM priamo alebo nepriamo dodáva, predáva alebo prenáša do Somálska zbrane alebo súvisiaci materiál a zabezpečuje poradenstvo, výcvik alebo pomoc vrátane financovania alebo finančnej pomoci v súvislosti s vojenskými činnosťami porušujúcimi zbrojné embargo. ATOM sa označuje za jedného z hlavných dodávateľov zbraní a munície pre operácie organizácie Al-Shabaab v regióne Puntland. Je označovaný aj za lídra milícií, ktoré sa objavili v roku 2006 na východe severosomálskeho regiónu Sanaag. Tieto milície pozostávajú až z 250 bojovníkov a spájajú sa s únosmi, pirátstvom a terorizmom, pričom v rozpore so zbrojným embargom dovážajú vlastné zbrane. ATOM urobil zo svojich síl hlavnú vojenskú zložku v danej oblasti, pričom jej hlavná základňa sa nachádza neďaleko Galgaly a druhotná pri Badhane. Podľa niektorých informácií je ATOM spojený s organizáciou Al-Shabaab a môže dostávať pokyny od jej lídra Fu’aada Mohameda Khalafa.
                        Okrem toho sa ATOM údajne zapája do pašovania zbraní do Somálska. Informácie z viacerých zdrojov naznačujú, že jeho sily získavajú zbrane a výzbroj z Jemenu a z Eritrey. Podľa správy z decembra 2008 očitý svedok opísal šesť takýchto zásielok počas štyroch týždňov na začiatku roku 2008, pričom každá z nich by stačila na zaplnenie dvoch dodávkových áut ručnými zbraňami, muníciou a delostreleckými granátmi. Podľa podnikateľa z Bosasa, ktorý sa pohybuje v kruhoch obchodníkov so zbraňami, sa ATOMOVE zásielky nedostávajú na trh so zbraňami, pričom naznačil, že ich buď ponecháva pre svoje sily, alebo presúva príjemcom do južného Somálska, kde operuje organizácia Al-Shabaab.
                        ATOMOVE sily za zúčastnili na únose nemeckého humanitárneho pracovníka, únose dvoch Somálcov pri Bosase a na bombardovaní etiópskych migrantov v Bosase 5. februára 2008, pri ktorom zahynulo 20 ľudí a ďalších 100 bolo zranených. ATOMOVE milície pravdepodobne zohrali vedľajšiu úlohu pri únose nemeckého páru, ktorý zajali somálski piráti v júni roku 2008.

                        8.

                        Fares Mohammed Mana’a (alias: a) Faris Mana’a, b) Fares Mohammed Manaa)
                        Dátum narodenia: 8. februára 1965. Miesto narodenia: Sadah, Jemen. Číslo cestovného pasu: 00514146; miesto vydania: Saná, Jemen. Číslo preukazu totožnosti: 1417576; miesto vydania: Al-Amana, Jemen; dátum vydania: 7. januára 1996. Dátum označenia zo strany OSN: 12. apríla 2010.
                        FARES MOHAMMED MANA’A priamo alebo nepriamo dodáva, predáva alebo prenáša do Somálska zbrane alebo súvisiaci materiál v rozpore so zbrojným embargom. Mana’a je známy ako nelegálny obchodník so zbraňami. V októbri 2009 vydala jemenská vláda ako súčasť úsilia o zastavenie prílevu zbraní do krajiny, v ktorej je ich údajne viac ako obyvateľov, čierny zoznam priekupníkov zbraní, na ktorého čele bol práve Mana’a. „Faris Manaa je významným pašerákom zbraní, a to sa dobre vie,“ napísal v júni 2009 americký novinár, komentátor pre Jemen, autor polročnej správy o krajine a prispievateľ do publikácií vydávaných vydavateľstvom Jane’s Information Group. V článku v novinách Yemen Times z decembra 2007 sa označuje ako „šejk Fares Mohammed Mana’a, priekupník zbraní.“ V článku v tých istých novinách z januára 2008 sa o ňom píše ako o „šejkovi Fares Mana’a, obchodníkovi so zbraňami.“
                        V polovici roku 2008 Jemen aj naďalej slúži ako uzol pre nelegálne zásielky zbraní do Afrického rohu, najmä lodné zásielky zbraní do Somálska. Podľa nepotvrdených správ Faris Mana’a niekoľkokrát na týchto zásielkach participoval. V roku 2004 sa Mana’a angažoval v zákazkách týkajúcich sa zbraní z východnej Európy údajne smerujúcich k somálskym bojovníkom. Napriek zbrojnému embargu OSN pre Somálsko od roku 1992, možno jeho záujem pašovať zbrane do Somálska sledovať najmenej od roku 2003. Mana’a v roku 2003 ponúkal, že z východnej Európy odkúpi tisíce zbraní, pričom naznačil, že niektoré z nich plánuje predať v Somálsku.

                        9.

                        Hassan Mahat Omar (alias: a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).
                        Dátum narodenia: 10. apríla 1979. Miesto narodenia: Garissa, Keňa, Štátna príslušnosť: Pravdepodobne Etiópia. Číslo cestovného pasu: A 1180173 (Keňa), platný do 20. augusta 2017. Číslo preukazu totožnosti: 23446085. Miesto pobytu: Nairobi, Keňa. Dátum označenia zo strany OSN: 28. júla 2011.
                        Hassan Mahat Omar sa zapája do činností ohrozujúcich mier, bezpečnosť a stabilitu Somálska. Je imámom a jedným z vodcov centra Masjid-ul-Axmar v Nairobi, ktoré sa neformálne spája s organizáciou Al-Shabaab. Zúčastňuje sa na nábore nových členov a získavaní finančných prostriedkov pre Al-Shabaab vrátane realizácie týchto činností online na webovej stránke alqimmah.net. prepojenej s organizáciou Al-Shabaab.
                        Okrem toho na internetovom fóre Al-Shabaab vydal fatwy, v ktorých vyzval na útoky proti TFG.

                        10.

                        Omar Hammami (alias: a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).
                        Dátum narodenia: 6. mája 1984. Miesto narodenia: Alabama, Spojené štáty. Štátna príslušnosť: Spojené štáty. Pravdepodobne má aj sýrske štátne občianstvo.
                        Číslo cestovného pasu: 403062567 (US). Č. sociálneho zabezpečenia: 423-31-3021 (US). Miesto pobytu: Somálsko. Ďalšie informácie: Má somálsku manželku. V roku 2005 žil v Egypte a do Somálska sa presťahoval v roku 2009. Dátum označenia zo strany OSN: 28. júla 2011.
                        Omar Hammami sa zapája do činností ohrozujúcich mier, bezpečnosť a stabilitu Somálska. Je jedným z hlavných predstaviteľov organizácie Al-Shabaab. Zúčastňuje sa na nábore, financovaní a odmeňovaní zahraničných bojovníkov v Somálsku. Označuje sa za experta na výbušniny a vojenské záležitosti ako také. Od októbra 2007 sa objavuje v televíznych správach a propagandistických videách Al-Shabaab. Objavil sa vo videozázname o výcviku organizácie Al-Shabaab. Taktiež účinkoval vo videozáznamoch a objavoval sa na webových stránkach vyzývajúcich nových bojovníkov, aby vstúpili do organizácie Al-Shabaab.

                  II.   Subjekty

            AL-SHABAAB (alias a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)
            Miesto: Somálsko. Dátum označenia zo strany OSN: 12. apríla 2011.
            Skupina Al-Shabaab sa zapája do činností, ktoré priamo alebo nepriamo ohrozujú mier, bezpečnosť alebo stabilitu Somálska vrátane, nie však výlučne: činností, ktoré ohrozujú dohodu z Džibuti z 18. augusta 2008 alebo politický proces a činností, ktoré ohrozujú dočasné federálne inštitúcie (TFI), misiu Africkej únie v Somálsku (AMISOM) alebo iné medzinárodné mierové operácie týkajúce sa Somálska.
            Al-Shabaab tiež bráni dodávkam humanitárnej pomoci Somálsku, prístupu k nim alebo ich distribúcii.
            Podľa vyhlásenia, ktoré v súvislosti so Somálskom predseda výboru Bezpečnostnej rady vytvoreného podľa rezolúcie 751 (1992) predniesol v bezpečnostnej rade 29. júla 2009, Al-Shabaab a Hisb'ul Islam sa verejne a opakovane prihlasujú k ozbrojeným útokom na dočasnú federálnu vládu (TFG) a AMISOM. Al-Shabaab sa tiež prihlásil k zabitiu úradníkov TFG a 19. júla 2009 vpadol do pobočiek UNOPS, UNDSS a UNDP v regióne Bay a Bakool a uzatvoril ich, čím porušil písmeno c) rezolúcie 1844 (2008). Al-Shabaab tiež opakovane bráni prístupu k humanitárnej pomoci v Somálsku, prípadne jej distribúcii.
            Správa generálneho tajomníka OSN pre bezpečnostnú radu z 20. júla 2009 o situácii v Somálsku obsahuje nasledujúce odseky týkajúce sa činnosti Al-Shabaab v Somálsku:
            Povstalecké skupiny, ako napríklad Al-Shabaab údajne vymáhajú peniaze od súkromných spoločností a verbujú mladých ľudí vrátane detských vojakov, aby sa zúčastňovali na boji proti vláde v Mogadiše Al-Shabaab potvrdila, že v jej radoch bojujú zahraniční bojovníci, a otvorene vyhlásila, že spolupracuje s al-Káidou v Mogadiše na odstránení somálskej vlády. Zahraniční bojovníci, z ktorých mnohí údajne pochádzajú z Pakistanu a Afganistanu, sú dobre vycvičení a majú skúsenosti z boja. Videli ich ako v kuklách viedli ofenzívne operácie proti vládnym jednotkám v Mogadiše a susedných regiónoch.
            Al-Shabaab zintenzívnila svoju stratégiu nátlaku a zastrašovania somálskeho ľudu, čo sa prejavuje pozorne volenými vraždami, vďaka ktorým získava prevahu, ako aj zatknutiami starších predstaviteľov klanov, z ktorých viacerých zavraždili. Minister pre národnú bezpečnosť Omar Hashi Aden bol 19. júna 2009 zabitý v Beletwyne pri rozsiahlom samovražednom útoku pomocou výbušniny umiestnenej v aute. Ďalších viac ako 30 ľudí bolo zabitých pri útoku, ktorý medzinárodné spoločenstvo a široké vrstvy somálskej spoločnosti rozhodne odsúdili.
            Podľa správy Pozorovateľskej skupiny BR OSN pre Somálsko z decembra 2008 (2008/769) je Al-Shabaab zodpovedná za rôzne útoky, ktoré sa v Somálsku za posledných niekoľko rokov udiali, vrátane:

                        —

                        údajného zabitia a odrezania hlavy somálskemu vodičovi, ktorý pracoval pre Svetový potravinový program, v septembri 2008,

                        —

                        bombového útoku na trhu 6. februára 2008 v Puntlande, pri ktorom zahynulo 20 osôb a viac ako 100 osôb bolo zranených,

                        —

                        série bombových útokov a cielených zabití v Somalilande, ktorých účelom bolo narušiť parlamentné voľby v roku 2006,

                        —

                        vrážd viacerých zahraničných humanitárnych pracovníkov v roku 2003 a 2004.

                  V správach sa uvádza, že Al-Shabaab vnikla 20. júla 2009 do priestorov Organizácie Spojených národov v Somálsku a vydala dekrét, ktorým zakazuje činnosť troch agentúr OSN v oblastiach Somálska, ktoré sú pod jej kontrolou. Okrem toho sa 11. – 12. júla 2009 uskutočnili boje medzi jednotkami somálskej dočasnej federálnej vlády a Al-Shabaabom a povstalcami z Hizbul Islam, pri ktorých zahynulo viac ako 60 osôb. Počas bojov 11. júla 2009 Al-Shabaab vystrelila na prezidentský palác Villa Somalia štyri mínometné strely, pričom zahynuli traja vojaci misie Africkej únie v Somálsku (AMISOM) a ôsmi boli zranení.
            Podľa článku, ktorý uverejnila BBC 22. februára 2009, sa Al-Shabaab prihlásila k samovražednému útoku na vojenskú základňu v Mogadiše prostredníctvom bomby umiestnenej v aute. V článku sa uvádza, že Africká únia potvrdila, že 11 jej mierových pracovníkov prišlo o život a 15 ďalších bolo zranených.
            Podľa článku, ktorý vydala agentúra Reuters 14. júla 2009, ozbrojenci Al-Shabaabu získali prevahu pri partizánskych útokoch na somálske jednotky a jednotky Africkej únie.
            V článku, ktorý Hlas Ameriky uverejnil 10. júla 2009, sa uvádza, že Al-Shabaab sa v máji 2009 zúčastnila na útoku na somálske vládne jednotky.
            Podľa článku uverejneného na webovej stránke Rady pre zahraničné vzťahy z 27. februára 2009 Al-Shabaab bojuje proti somálskej dočasnej vláde a jej etiópskym podporovateľom od roku 2006. Al-Shabaab zabila jedenásť burundských vojakov pri najtragickejšom útoku na mierových pracovníkov OSN od ich nasadenia a uvádza, že sa zapojila do ťažkých bojov v Mogadiše, pri ktorých zahynulo najmenej pätnásť osôb.“


title: Vykonávacie nariadenie Komisie (EÚ) č. 1374/2011 z  21. decembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.12.2011

               SK

               Úradný vestník Európskej únie

               L 341/48

         VYKONÁVACIE NARIADENIE KOMISIE (EÚ) č. 1374/2011
   z 21. decembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 22. decembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  64,0

                  MA

                  68,2

                  TN

                  86,6

                  TR

                  116,2

                  ZZ

                  83,8

                  0707 00 05

                  JO

                  182,1

                  TR

                  112,0

                  ZZ

                  147,1

                  0709 90 70

                  MA

                  37,0

                  TR

                  140,5

                  ZZ

                  88,8

                  0805 10 20

                  AR

                  39,6

                  BR

                  41,5

                  CL

                  30,5

                  MA

                  48,5

                  TR

                  72,8

                  ZA

                  50,5

                  ZZ

                  47,2

                  0805 20 10

                  MA

                  69,0

                  TR

                  79,7

                  ZZ

                  74,4

                  0805 20 30, 0805 20 50, 0805 20 70, 0805 20 90

                  IL

                  76,3

                  MA

                  59,0

                  TR

                  79,7

                  ZZ

                  71,7

                  0805 50 10

                  AR

                  52,9

                  MA

                  50,0

                  TR

                  52,3

                  ZZ

                  51,7

                  0808 10 80

                  CA

                  112,8

                  CN

                  99,1

                  US

                  104,4

                  ZA

                  121,8

                  ZZ

                  109,5

                  0808 20 50

                  CN

                  104,4

                  ZZ

                  104,4

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/1146 z 28. júna 2017, ktorým sa opätovne ukladá konečné antidumpingové clo na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike, vyrábané spoločnosťou Jinan Meide Castings Co., Ltd.

text:
               29.6.2017

               SK

               Úradný vestník Európskej únie

               L 166/23

         VYKONÁVACIE NARIADENIE KOMISIE (EÚ) 2017/1146
   z 28. júna 2017,
   ktorým sa opätovne ukladá konečné antidumpingové clo na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike, vyrábané spoločnosťou Jinan Meide Castings Co., Ltd.
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9 ods. 4,
   keďže:
   1.   POSTUP

               (1)

               Vykonávacím nariadením (EÚ) č. 430/2013 (2) (ďalej len „napadnuté nariadenie“) Rada uložila konečné antidumpingové clo v sadzbe od 14,9 % do 57,8 % na dovoz liateho príslušenstva so závitom na rúry alebo rúrky z kujnej liatiny, ktoré v súčasnosti patrí pod číselný znak KN ex 7307 19 10 (kód TARIC 7307191010) a pochádza z Čínskej ľudovej republiky a Thajska. Toto clo sa nevzťahuje na prvky svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky.

      Rozsudok Všeobecného súdu Európskej únie

               (2)

               Dňa 12. júna 2013 jeden spolupracujúci čínsky vyvážajúci výrobca, spoločnosť Jinan Meide Castings Co., Ltd. (ďalej len „Jinan Meide alebo žalobkyňa“), podala na Všeobecnom súde Európskej únie (ďalej len „Všeobecný súd“) návrh na zrušenie napadnutého nariadenia v rozsahu, v akom sa uplatňuje na žalobkyňu (3).

               (3)

               Dňa 30. júna 2016 Všeobecný súd vo svojom rozsudku skonštatoval, že právo spoločnosti Jinan Meide na obhajobu bolo porušené zamietnutím jej žiadosti o zverejnenie výpočtov normálnej hodnoty s použitím dôverných údajov výrobcu z analogickej krajiny. Spoločnosť Jinan Meide získala od výrobcu z analogickej krajiny výhradné povolenie na zrušenie dôvernosti jeho údajov. Konkrétne podľa zistení Všeobecného súdu Komisia pri zamietnutí žiadosti o zverejnenie nesprávne vychádzala z dôvodu založeného na potrebe dodržania rovnosti zaobchádzania. Všeobecný súd rozhodol, že sa nemôže vylúčiť, že keby sa vyhovelo žiadosti, výsledok prešetrovania mohol byť iný. Súdny dvor preto zrušil napadnuté nariadenie v rozsahu, v ktorom sa ním ukladalo antidumpingové clo na dovoz liateho príslušenstva so závitom na rúry alebo rúrky z kujnej liatiny, ktoré vyrába spoločnosť Jinan Meide.

         2.   VYKONÁVANIE ROZSUDKU VŠEOBECNÉHO SÚDU

               (4)

               Inštitúcie Únie sú podľa článku 266 Zmluvy o fungovaní Európskej únie povinné vyhovieť rozsudku Všeobecného súdu z 30. júna 2016.

               (5)

               Všeobecný súd vo veci T-2/95 (4) (ďalej len „vec IPS“) uznal, že v prípadoch, keď konanie pozostáva z viacerých administratívnych krokov, sa zrušením jedného z týchto krokov neruší celé konanie. Antidumpingové konanie je príkladom takéhoto konania, ktoré tvorí viac krokov. Preto zrušenie napadnutého nariadenia vo vzťahu k jednej strane neznamená zrušenie celého postupu pred prijatím príslušného nariadenia. Inštitúcie EÚ majú možnosť napraviť tie aspekty napadnutého nariadenia, ktoré viedli k jeho zrušeniu, pričom sa tie časti, ktoré nie sú napadnuté a na ktoré sa nevzťahuje rozsudok súdu, ponechajú bez zmeny, ako Súdny dvor rozhodol vo veci C-458/98 P (5).

               (6)

               Treba poznamenať, že okrem zistenia, že Komisia pri zamietnutí žiadosti spoločnosti Jinan Meide o zverejnenie nesprávne vychádzala z dôvodu založeného na potrebe dodržania rovnosti zaobchádzania, všetky ostatné zistenia v napadnutom nariadení, voči ktorým nebola v určených lehotách vznesená námietka alebo voči ktorým bola vznesená námietka, ktorá však bola zamietnutá rozsudkom Všeobecného súdu alebo ktorú Všeobecný súd neskúmal, a preto neviedla k zrušeniu napadnutého nariadenia, platia ďalej.

               (7)

               V nadväznosti na rozsudok súdu z 30. júna 2016 Komisia uverejnila oznámenie (6) o čiastočnom opätovnom otvorení antidumpingového prešetrovania týkajúceho sa dovozu liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike. Opätovné otvorenie bolo rozsahom obmedzené na vykonanie rozsudku Všeobecného súdu v súvislosti so spoločnosťou Jinan Meide.

               (8)

               Komisia oficiálne informovala spoločnosť Jinan Meide, zástupcov vyvážajúcej krajiny a výrobné odvetvie Únie o čiastočnom opätovnom otvorení prešetrovania. Zainteresované strany dostali možnosť oznámiť svoje stanoviská písomnou formou a požiadať o vypočutie v lehote uvedenej v oznámení.

               (9)

               Všetky ďalšie zainteresované strany, o ktorých bolo z pôvodného prešetrovania známe, že sa ich táto záležitosť týka, dostali po doručení úvodných pripomienok možnosť predložiť svoje stanoviská v písomnej forme a požiadať o vypočutie.

               (10)

               Všetkým zainteresovaným stranám, ktoré o to požiadali, bola poskytnutá príležitosť na vypočutie útvarmi Komisie a/alebo úradníkom pre vypočutie.

         2.1.   Pripomienky zainteresovaných strán

               (11)

               Komisii boli doručené stanoviská k rôznym aspektom prešetrovania od spoločnosti Jinan Meide, ďalších čínskych vyvážajúcich výrobcov, jedného thajského vyvážajúceho výrobcu, piatich výrobcov z Únie a ôsmich neprepojených dovozcov.

         2.1.1.   Pripomienky k opätovnému otvoreniu

               (12)

               Spoločnosť Jinan Meide tvrdila, že nezákonné konanie, ktorého sa dopustili inštitúcie Únie a ktoré viedlo k zrušeniu napadnutého nariadenia, nie je možné napraviť a toto konanie by sa malo ukončiť bez opätovného uloženia antidumpingového cla spoločnosti Jinan Meide.

               (13)

               Ako je uvedené v odôvodnení 4, Všeobecný súd vo veci IPS uznal, že v prípadoch, keď konanie pozostáva z niekoľkých administratívnych krokov, ako napríklad antidumpingové konanie, zrušením jedného z týchto krokov sa neruší celé konanie. Keďže inštitúcie Únie sú povinné vyhovieť rozsudku súdu, vyplýva z toho možnosť napraviť tie aspekty napadnutého nariadenia, ktoré viedli k jeho zrušeniu, a zároveň ponechať bez zmeny tie časti, ktoré neboli napadnuté. Toto tvrdenie bolo preto zamietnuté.

               (14)

               Jeden neprepojený dovozca tvrdil, že z procedurálneho hľadiska nie je možné opätovne otvoriť prešetrovanie, ktoré už bolo ukončené, pretože by v dôsledku toho došlo k zásadným zlyhaniam, ako je prijatie nových informácií po skončení prípadu, diskriminácia voči všetkým ostatným stranám prešetrovania, ktorých dumpingové rozpätia by boli odlišné, ak by bolo zmenené dumpingové rozpätie spoločnosti Jinan Meide, a porušenie práva EÚ a WTO v tom zmysle, že antidumpingové opatrenia nie je možné uplatňovať spätne.

               (15)

               Tento dovozca takisto tvrdil, že opätovné otvorenie nie je podľa podmienok základného nariadenia povolené.

               (16)

               Tá istá strana tiež uviedla, že Komisia nie je oprávnená prijať opatrenie na vykonanie rozsudku Súdneho dvora v súvislosti s nariadením Rady, keďže Komisia nebola vo veci T-424/13 žalovaná. Táto strana tvrdila, že Komisia musí od Rady dostať formálne pokyny na začatie opätovného otvorenia.

               (17)

               Z rozsudku v spojených veciach C-283/14 a C-284/14 (7) jasne vyplýva, že inštitúcie EÚ môžu opätovne otvoriť antidumpingové prešetrovanie s cieľom zmeniť nezrovnalosti, ktoré zistili európske súdy, aj keď to v základnom nariadení nie je výslovne uvedené. Inštitúcie EÚ sú v skutočnosti povinné prijať potrebné opatrenia na nápravu nezrovnalostí. V tomto prípade Komisia ako vyšetrovací orgán opätovne otvorila prešetrovanie s cieľom vykonať rozsudok Súdneho dvora. Opätovné otvorenie tohto prešetrovania sa riadi právnymi postupmi požadovanými v základnom nariadení, v ktorých sa stanovuje prijatie Komisiou po porade s členskými štátmi na základe postupu preskúmania uvedeného v článku 15 ods. 3 základného nariadenia. Tieto tvrdenia boli preto zamietnuté.

               (18)

               Jeden dovozca uviedol, že nie je jasné, do akej miery je možné pokračovať v opätovnom otvorení podľa ustanovení súčasného základného nariadenia, keďže je zjavné, že Komisia mala v úmysle pokračovať v prešetrovaní ako za čias, keď ešte platilo nariadenie Rady (ES) č. 1225/2009 (8).

               (19)

               Rozhodným právom pre toto opätovné prešetrovanie je nariadenie (ES) č. 1225/2009, ktoré bolo hmotným právom v čase prijatia nariadenia zrušeného súdom. Nariadenie (EÚ) 2016/1036 je v každom prípade kodifikáciou nariadenia (ES) č. 1225/2009 a jeho zmien. Toto tvrdenie bolo preto zamietnuté.

               (20)

               Vyvážajúci výrobca z Thajska tvrdil, že Komisia musí spoločnosti Jinan Meide znovu uložiť clo vo výške 40,8 % bez zmeny, keďže Všeobecný súd nenašiel vo vecných zisteniach žiadnu chybu, iba procesnú nezrovnalosť. Takisto tvrdil, že akékoľvek vecné opätovné posúdenie sa môže týkať iba výpočtu normálnej hodnoty pre spoločnosť Jinan Meide, a všetky ostatné zistenia v napadnutom nariadení by mali zostať platné, keďže v rozsudku Všeobecného súdu neexistuje žiadny náznak, že odstránenie procesnej nezrovnalosti by malo viesť k akýmkoľvek zásadným zmenám vo výpočte normálnej hodnoty pre spoločnosť Jinan Meide.

               (21)

               Všeobecný súd v rozsudku vedúcom k tomuto opätovnému otvoreniu rozhodol, že sa nemôže vylúčiť, že ak by sa žiadosti o zverejnenie dôverných údajov výrobcu z analogickej krajiny vyhovelo, výsledok prešetrovania mohol byť iný. V opätovnom otvorení sa preto musí preskúmať možný vplyv na podstatu prešetrovania. Toto tvrdenie bolo preto zamietnuté.

               (22)

               Jeden neprepojený dovozca tvrdil, že keďže výrobné odvetvie Únie nepredložilo žiadne pripomienky týkajúce sa opätovného otvorenia, údajne to znamenalo, že neexistuje záujem Únie o vedenie tohto opätovne otvoreného prešetrovania.

               (23)

               Skutočnosť, že určitý typ prevádzkovateľa nepredložil pripomienky, nemôže sama osebe viesť k žiadnemu záveru o podstate prešetrovania. V každom prípade päť výrobcov z Únie naliehavo požiadalo Komisiu o opätovné uloženie antidumpingového cla pre spoločnosť Jinan Meide a dokonca o registráciu dovozu pre potenciálne retroaktívne uloženie ciel s cieľom obmedziť škodu, ktorú súčasná situácia spôsobuje výrobcom z Únie. Toto tvrdenie bolo preto zamietnuté.

         2.1.2.   Pripomienky k výpočtu normálnej hodnoty

               (24)

               Spoločnosť Jinan Meide tvrdila, že by mala získať komplexný prístup ku všetkým informáciám, ktoré predložil výrobca z analogickej krajiny, a dostatočný čas na predloženie pripomienok. Všetky tieto informácie boli spoločnosti Jinan Meide sprístupnené a spoločnosť Jinan Meide mala čas predložiť pripomienky nad rámec lehoty stanovenej v základnom nariadení vrátane niekoľkých vypočutí tímom, ktorý sa vecou zaoberal, a úradníkom pre vypočutie. Spoločnosť Jinan Meide po zverejnení dôverných informácií a výpočtoch dumpingu predložila stanoviská aj mimo lehôt stanovených na tento účel, ktoré sa napriek tomu zohľadnili.

               (25)

               Spoločnosť Jinan Meide tvrdila, že sa nemalo použiť overenie bežného obchodu, keďže výrobca z analogickej krajiny nebol schopný predložiť spoľahlivé údaje o výrobných nákladoch podľa druhu podobného výrobku. Jeden dovozca podporil toto tvrdenie, keďže pri rozdelení nákladov založenom na obrate sa predpokladá, že pre všetky druhy výrobkov sa vytvára rovnaké ziskové rozpätie, čo je údajne nespoľahlivé.

               (26)

               Komisia však pri svojich prešetrovaniach vždy overuje bežný obchod. Konkrétne článok 2 ods. 5 základného nariadenia sa osobitne týka takých situácií, na ktoré poukazuje spoločnosť Jinan Meide, ktorá uvádza, že vzhľadom na absenciu vhodnejšej metódy by sa malo uprednostniť rozdelenie nákladov na základe obratu. V tejto súvislosti sa konštatuje, že náklady boli rozdelené na základe obratu a že žiadna zainteresovaná strana nepredložila nijakú inú vhodnejšiu metódu. Rozhodnutie o rozdelení nákladov na základe obratu a overení bežného obchodu zostalo preto zachované.

               (27)

               Spoločnosť Jinan Meide požadovala, aby sa tie druhy výrobkov, ktoré predáva výrobca z analogickej krajiny v množstvách nižších ako 200 kg, nezohľadňovali pri výpočte normálnej hodnoty, keďže ceny takýchto druhov výrobkov sú údajne nespoľahlivé. Konštatuje sa, že spoločnosť Jinan Meide počas pôvodného prešetrovania tvrdila, že 5 % test reprezentatívnosti by sa nemal vykonávať, ak je normálna hodnota stanovená v analogickej krajine, pričom Komisia toto tvrdenie v tom čase akceptovala. Žiadosť, aby nebol zohľadnený predaj tých druhov výrobkov, ktoré sa predávajú v množstvách nižších ako 200 kg, bola zamietnutá, keďže predajné ceny pre druhy podobného výrobku predávaného v množstvách nižších ako 200 kg nemôžu byť považované za nespoľahlivé, pretože boli overené a označené za rovnako spoľahlivé ako všetky ostatné predajné ceny.

               (28)

               Jeden dovozca podporil tvrdenie spoločnosti Jinan Meide, pretože volatilita cien pre druhy výrobkov, ktoré sa pomaly predávajú, je údajne vysoká. To by znamenalo, že niektoré druhy výrobkov môžu mať veľmi podobnú kvalitu a štruktúru nákladov, ale môžu sa predávať za veľmi odlišné ceny. Komisia však zistila, že pokiaľ ide o výrobcu z analogickej krajiny, volatilita cien je vysoká pri všetkých druhoch výrobkov, dokonca aj pre najpredávanejšie položky. Údajne vysoká volatilita cien sa preto nemôže použiť ako argument na vylúčenie druhov výrobkov, ktoré sa predávajú pomaly, z výpočtu dumpingu. Toto tvrdenie bolo preto zamietnuté.

               (29)

               Spoločnosť Jinan Meide takisto tvrdila, že keďže Komisia rozdelila náklady výrobcu z analogickej krajiny na základe obratu, normálna hodnota by sa nemala vypočítať, ak boli v analogickej krajine predávané porovnateľné druhy podobného výrobku v množstvách nižších ako 200 kg, ale že normálna hodnota by sa v takýchto prípadoch mala stanoviť na základe cien iných, podobných druhov predávaných vo väčších množstvách. Toto tvrdenie bolo takisto zamietnuté, pretože rozdelenie celkových nákladov na základe obratu je v súlade s článkom 2 ods. 5 základného nariadenia a tvrdenia spoločnosti Jinan Meide neboli dostatočné na odôvodnenie odlišnej metodiky v tomto konkrétnom prípade.

         2.1.3.   Pripomienky k porovnaniu normálnej hodnoty a vývoznej ceny

               (30)

               Spoločnosť Jinan Meide predložila tvrdenia týkajúce sa úpravy údajov výrobcu v analogickej krajine o úveroch, nákladoch na balenie, úrovni obchodu, bankových poplatkoch, preprave na domácom trhu, dobropisoch, nepriamych daniach, technickej podpore, používaní rôznych surovín a rôznej produktivite práce.

               (31)

               Komisia akceptovala tvrdenie týkajúce sa prepravy na domácom trhu a úverových nákladoch, ktoré sa týkali jedného zákazníka výrobcu v analogickej krajine, a pri výpočte dumpingu spoločnosti Jinan Meide sa vykonali príslušné úpravy.

               (32)

               Pokiaľ ide o tvrdenia týkajúce sa rozdielu v produktivite práce a používaní odlišných surovín, spoločnosť Jinan Meide tvrdila, že nižšia produktivita na pracovníka a používanie odlišných surovín vedú k miernemu zvýšeniu nákladov výrobcu v analogickej krajine v porovnaní so spoločnosťou Jinan Meide. V tejto súvislosti treba poznamenať, že aj keď medzi spoločnosťami môžu existovať rozdiely v efektívnosti alebo produktivite, základnou zásadou antidumpingových výpočtov je zabezpečiť porovnateľnosť medzi vývoznými cenami a normálnou hodnotou, pričom nie je nevyhnutné, aby boli situácia výrobcu z analogickej krajiny a situácia vývozcu v krajine s iným ako trhovým hospodárstvom úplne totožné. Úprava je skutočne odôvodnená len na základe rozdielov týkajúcich sa faktorov, ktoré majú vplyv na ceny a porovnateľnosť cien medzi výrobcom z analogickej krajiny a vývozcom z krajiny s iným ako trhovým hospodárstvom.

               (33)

               Zistilo sa, že ostatné tvrdenia sa neopierali o dôkazy zhromaždené na mieste a nachádzajúce sa v spise, a preto boli zamietnuté.

         2.2.   Iné relevantné otázky

               (34)

               Počas prípravy konečného poskytnutia informácií pre spoločnosť Jinan Meide zistila Komisia administratívnu chybu, ktorá sa týkala úpravy nepriamych daní pri výpočte dumpingu pre spoločnosť Jinan Meide. Na rozdiel od toho, čo Komisia uviedla v texte predbežných (9) a konečných (10) nariadení sa z dôvodu tejto administratívnej chyby úprava nepriamych daní nevykonala v čase konečného poskytnutia informácií pre spoločnosť Jinan Meide, aj keď bola vykonaná v predbežnej fáze. Na účely dobrej správy vecí verejných bola táto chyba opravená.

         2.3.   Poskytovanie informácií

               (35)

               Komisia 12. apríla 2017 informovala všetky zainteresované strany o uvedených zisteniach, na základe ktorých mala v úmysle navrhnúť opätovné uloženie antidumpingového cla na dovoz liateho príslušenstva so závitom na rúry alebo rúrky z kujnej liatiny s výnimkou prvkov svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky od spoločnosti Jinan Meide na základe faktov zhromaždených a predložených v súvislosti s pôvodným prešetrovaním.

               (36)

               Spoločnosť Jinan Meide a traja neprepojení dovozcovia tvrdili, že Komisia nemohla vykonať nápravu administratívnej chyby (ktorá sa týkala úpravy jej výpočtu dumpingového rozpätia o nepriame dane) v rámci súčasného opätovného otvorenia, pretože táto administratívna chyba sa netýkala vykonávania rozsudku Všeobecného súdu. Spoločnosť Jinan Meide takisto požiadala o vypočutie úradníka pre vypočutie, pričom jej žiadosti bolo vyhovené. Dvaja neprepojení dovozcovia tvrdili, že Komisia nesmie dopustiť, aby sa vyvážajúci výrobca dostal do horšej pozície, než v akej sa pôvodne nachádzal.

               (37)

               Spoločnosť Jinan Meide znovu zopakovala svoje tvrdenie, že Komisia by mala k tým druhom výrobkov, v prípade ktorých bol objem predaja v analogickej krajine nižší ako 200 kg, pristupovať ako k druhom výrobkov, ktoré sa kvázi zhodujú alebo nezhodujú, a že na účel vylúčenia predaja zo stanovenia normálnej hodnoty sa nemôže opierať o nespoľahlivé náklady.

               (38)

               Spoločnosť Jinan Meide spochybnila rozhodnutie Komisie zamietnuť jej žiadosti o úpravu, pokiaľ ide o úroveň obchodu, náklady na balenie, úverové náklady, náklady na poistenie na domácom trhu a rozdiely v surovinách a produktivite.

               (39)

               Spoločnosť Jinan Meide tvrdila, že by jej nemalo byť uložené žiadne clo v dôsledku údajných procesných porušení a ďalších nezrovnalostí v tomto konaní. Spoločnosť v tejto súvislosti tvrdila, že pre chybu v poskytnutí informácií z 23. decembra 2016 je otázne, či Komisia zverejnila dôvernú verziu výpočtu vypracovaného v konečnej fáze pôvodného prešetrovania, a že týmto poskytnutím informácií sa nevysvetľovali údajné rozdiely vo výpočte vypracovanom v pôvodnom prešetrovaní. Ďalej tvrdila, že Komisia odmietla zverejniť niektoré prvky aj napriek opakovaným žiadostiam spoločnosti Jinan Meide. Takisto uviedla, že tvrdenia vo veci T-424/13, ktorými sa však Všeobecný súd nezaoberal, zostali v platnosti a v prípade opätovného uloženia opatrení by naďalej spôsobovali ich neplatnosť.

               (40)

               Komisia pripomína, že počas prípravy konečného poskytnutia informácií pre spoločnosť Jinan Meide zistila administratívnu chybu, ktorá sa týkala úpravy výpočtu dumpingu pre spoločnosť Jinan Meide o nepriame dane. Z dôvodov dobrej správy Komisia navrhla opraviť túto chybu v danej fáze a riadne zverejniť tento návrh všetkým zainteresovaným stranám.

               (41)

               Po zohľadnení všetkých predložených argumentov sa Komisia rozhodla akceptovať žiadosť spoločnosti Jinan Meide a neopraviť administratívnu chybu. Komisia v nadväznosti na stanovisko úradníka pre vypočutie usúdila, že neexistuje všeobecný zákaz reformatio in peius pri opätovnom otvorení prípadov ochrany obchodu, t. j. že zainteresovaná strana, na ktorú sa vzťahuje opätovné otvorenie v prípadoch ochrany obchodu sa môže ocitnúť v menej priaznivej pozícii, než mala pred začatím opätovného otvorenia. Komisia však dospela k záveru, že v tomto konkrétnom prípade by mal byť rozsah opätovného otvorenia obmedzený na zverejnenie údajov z analogickej krajiny, doručovanie pripomienok od zainteresovaných strán, a v prípade potreby revíziu cla zodpovedajúcim spôsobom. Keďže chyba vo výpočte týkajúca sa vrátenia DPH za predaj na vývoz, a konkrétne sadzba vrátenia DPH, sa netýka údajov získaných od výrobcu z analogickej krajiny, usudzuje sa, že táto oprava je mimo rozsahu pôsobnosti opätovne otvoreného prešetrovania.

               (42)

               Komisia 29. mája 2017 zaslala doplňujúci informačný dokument, v ktorom zainteresované strany informovala o svojom rozhodnutí neopraviť administratívnu chybu uvedenú v odôvodnení 34. Komisii boli doručené pripomienky iba od jedného dovozcu, ktorý znovu uviedol, že z dôvodu obmedzeného poskytnutia informácií dovozcom sa nemôže vyjadriť k úpravám. Vzhľadom na absenciu tvrdení o opaku sa preto potvrdzujú zistenia o úpravách.

               (43)

               Pokiaľ ide o druhy výrobku predávané v množstvách nižších ako 200 kg, spoločnosť Jinan Meide poukázala na návrhy generálneho advokáta vo veci Goldstar, (11) že „aby mohli byť domáce ceny porovnateľné, na domácom trhu musí existovať dostatočný objem predaja v absolútnom vyjadrení vyplývajúci zo skutočnosti, že ceny na domácom trhu sa medzi jednotlivými predajnými miestami môžu líšiť. Okrem toho, ceny môžu v priebehu jedného referenčného obdobia kolísať“, a „v záujme reprezentatívnosti musí byť vážený priemer založený na minimálnom objeme predaja“.

               (44)

               V tejto súvislosti treba poznamenať, že generálny advokát v nasledujúcom pododseku pokračoval vo svojich návrhoch, že to „však neznamená, že inštitúcie Spoločenstva by okrem uvedenej relatívnej prahovej hodnoty, pod ktorú by sa nemal zohľadňovať predaj, stanovenej na 5 % a vypočítanej pre každý model, mali byť povinné uplatňovať ešte aj absolútnu prahovú hodnotu. Nemá zmysel stanoviť absolútnu minimálnu prahovú hodnotu vo všeobecnosti, pretože hodnota absolútneho čísla príliš závisí od charakteru výrobku.“ V návrhoch generálneho advokáta sa teda v skutočnosti potvrdzuje, že naozaj nie je potrebné uplatňovať absolútnu minimálnu prahovú hodnotu, ako je absolútna prahová hodnota 200 kg, ktorú požaduje spoločnosť Jinan Meide.

               (45)

               Pokiaľ ide o otázku cenových výkyvov, ako je uvedené v odôvodnení 28, týkali sa všetkých druhov výrobkov, a nie iba tých druhov výrobkov, ktoré sa predávali v množstvá nižších ako 200 kg.

               (46)

               Jeden neprepojený dovozca podporil tvrdenie spoločnosti Jinan Meide týkajúce sa reprezentatívnosti výrobkov s nízkym obratom a v tejto súvislosti zopakoval svoje pripomienky. Poskytol všeobecné vyhlásenie, že pozícia Komisie je v rozpore so všeobecnými skúsenosťami na trhu. Toto vyhlásenie Komisie vychádza z údajov získaných od výrobcu z analogickej krajiny. Vzhľadom na to, že toto tvrdenie nebolo ďalej podložené dôkazmi a so zreteľom na odôvodnenia 28 a 42 nasl. sa toto tvrdenie preto zamieta.

               (47)

               Pokiaľ ide o tvrdenie týkajúce sa nespoľahlivých nákladov, spoločnosť Jinan Meide tvrdila, že Komisia nakoniec využila počiatočný súbor predložených údajov o nákladoch, aj keď sa pôvodne domnievala, že tento súbor nespĺňa normy. Toto tvrdenie nebolo podložené skutočnosťami zistenými pri prešetrovaní. Komisia sa v skutočnosti nikdy nedomnievala, že počiatočný súbor údajov o nákladoch nespĺňa normy. Za takýchto okolností preto nie je vhodné úplne ignorovať náklady oznámené výrobcom z analogickej krajiny, ako tvrdila spoločnosť Jinan Meide.

               (48)

               Jeden neprepojený dovozca pripomenul svoje tvrdenie, že pri rozdelení nákladov založenom na obrate sa predpokladá, že pre všetky druhy výrobkov sa vytvára rovnaké ziskové rozpätie, čo je údajne v rozpore so spozorovanou logikou na trhu. Toto tvrdenie nebolo ďalej podložené dôkazmi. Ako je uvedené v odôvodnení 26, v súlade so základným nariadením v prípade neexistencie vhodnejšej metódy sa uprednostní rozdelenie nákladov na základe obratu. Náklady boli rozdelené na základe obratu a žiadna zainteresovaná strana nenavrhla nijakú inú vhodnejšiu metódu. Tvrdenie sa preto zamieta.

               (49)

               Pokiaľ ide o úpravu o úroveň obchodu, spoločnosť Jinan Meide zopakovala svoje tvrdenie, že pri určovaní toho, či je úprava úrovne obchodu opodstatnená, postačuje stanoviť rozdiel v priemerných cenách pre rôzne kategórie zákazníkov. V článku 2 ods. 10 písm. d) bode i) základného nariadenia sa však vyžaduje, aby existovali „pretrvávajúce a zjavné rozdiely v pôsobení a cenách predajcu na jednotlivé rozdielne úrovne obchodu.“ Jednoduché porovnanie priemerných cien sa preto nepovažuje za dostatočné na stanovenie takýchto pretrvávajúcich a zjavných rozdielov v cenách. Naopak, z analýzy informácií v spise vyplýva, že vo všetkých segmentoch cenového rozpätia sa nachádzajú všetky typy zákazníkov.

               (50)

               Jeden neprepojený dovozca tvrdil, že Komisia by mala vykonať úpravu úrovne obchodu, ale pre nedostatočný prístup k údajom nemohol predložiť ďalšie pripomienky. Takisto tvrdil, že nemohol predložiť ďalšie pripomienky aj pre nedostatočný prístup k výpočtu dumpingového rozpätia. V tejto súvislosti sa pripomína, že Komisia je povinná chrániť dôverné informácie, ktoré získala od zainteresovaných strán. Zainteresované strany, ktoré boli vyzvané, aby predložili pripomienky, však majú k dispozícii všetky stanoviská, ktoré nemajú dôverný charakter. Komisia však poznamenáva, že ako sa uvádza v odôvodnení 49, z informácií v spise vyplynulo, že v tomto prípade neexistovali žiadne pretrvávajúce a zjavné rozdiely v cenách účtovaných rôznym typom zákazníkov. Úprava úrovne obchodu by preto nebola primeraná.

               (51)

               Pokiaľ ide o úpravu o úverové náklady, táto úprava bola odpočítaná na základe informácií týkajúcich sa dokumentácie o predaji, a to na strane vývoznej ceny, ako aj na strane normálnej hodnoty. Spoločnosť Jinan Meide tvrdila, že úprava o úverové náklady na strane normálnej hodnoty by sa mala vypočítať na základe skutočného počtu dní medzi faktúrou a platbou, keďže Komisia údajne odpočítala úpravu o úverové náklady na predaj na vývoz aj napriek tomu, že v dokumentácii o predaji nebola stanovená lehota splatnosti. Zistilo sa, že toto tvrdenie nie je podložené dôkazmi v spise prešetrovania. Ani spoločnosť Jinan Meide nebola schopná predložiť dôkazy podporujúce jej tvrdenie. Okrem toho sa zistilo, že na strane normálnej hodnoty aj na strane vývoznej ceny došlo k skutočnému zaplateniu často po lehote splatnosti uvedenej v dokumentácii o predaji. Vypočítanie úpravy o úverové náklady na základe dátumu skutočnej platby na strane normálnej hodnoty a na základe informácií uvedených v dokumentácii o predaji na strane vývoznej ceny by preto neprinieslo spravodlivé porovnanie. Komisia preto zachovala svoj prístup k stanoveniu úpravy o úverové náklady na základe informácií z dokumentácie o predaji pre normálnu hodnotu aj vývoznú cenu.

               (52)

               Pokiaľ ide o úpravu o náklady na balenie, spoločnosť Jinan Meide zopakovala svoje tvrdenia, že rozdelenie nákladov na balenie bolo nesprávne, a výsledná úprava o náklady na balenie bola veľmi nízka a neprimeraná. Nijako však nepodložila svoje tvrdenie, najmä to, prečo bola výsledná úprava neprimerane nízka. Komisia preto zachovala svoju metodiku týkajúcu sa úpravy o náklady na balenie.

               (53)

               Komisia nakoniec odmieta tvrdenia spoločnosti Jinan Meide o procesných porušeniach a ďalších nezrovnalostiach v tomto konaní. Komisia dodržala všetky zásady a rešpektovala všetky procesné kroky. Komisia opätovne otvorila prešetrovanie, zverejnila údaje z analogickej krajiny, ako sa to vyžadovalo na vykonanie rozsudku Súdneho dvora, a náležite zrevidovala sadzbu cla spoločnosti Jinan Meide. Vo všetkých krokoch prešetrovania mali zainteresované strany príležitosť predložiť pripomienky, ako aj byť vypočuté na vypočutí. Komisia si počas celého konania zachovala transparentnosť a angažovanosť, a na žiadosť spoločnosti Jinan Meide zabezpečila zasadnutia na účely vysvetlenia a vypočutia. Komisia objasnila technický problém týkajúci sa chybného súboru v programe Excel obsahujúceho výpočty, ktoré viedli k nezrovnalostiam, na ktoré poukázala spoločnosť Jinan Meide. Táto chyba však v žiadnom prípade nemala vplyv na dumpingové rozpätie a bola ihneď opravená. Komisia poskytla spoločnosti Jinan Meide všetky dôverné informácie vrátane dôverného spisu s údajmi, ktoré boli v roku 2013 použité pre dumpingové rozpätie. Pokiaľ ide o tvrdenia, ktoré boli predložené Všeobecnému súdu, ale ktorými sa rozsudok nezaoberal, Komisia spochybňuje všetky údajné nezrovnalosti, na ktoré poukázala spoločnosť Jinan Meide. Komisia si splnila svoju povinnosť vykonať rozsudok súdu tým, že odstránila nezrovnalosti, ktoré zistil Všeobecný súd. Komisia na tomto základe nezaznamenala procesné porušenia, na ktoré poukazuje spoločnosť Jinan Meide, a opätovne potvrdzuje, že dodržala všetky zásady a procesné požiadavky, čím spoločnosti Jinan Meide (a ďalším zainteresovaným stranám) umožnila uplatňovať svoje procesné práva počas celého prešetrovania.

               (54)

               Spoločnosť Jinan Meide takisto zopakovala svoje tvrdenia týkajúce sa rozdielu v produktivite práce a používaní rôznych surovín bez toho, aby v tejto súvislosti poskytla ďalšie argumenty. Toto stanovisko podporil jeden neprepojený dovozca. Tieto tvrdenia sú predmetom odôvodnenia 32 above.

               (55)

               Jeden neprepojený dovozca zopakoval svoje tvrdenie, že opätovné otvorenie ako také nie je zlučiteľné s ustanoveniami základného nariadenia. Ako je uvedené v odôvodnení 17, z rozsudku v spojených veciach C-283/14 a C-284/14 (12) jasne vyplýva, že inštitúcie EÚ môžu opätovne otvoriť antidumpingové prešetrovanie s cieľom zmeniť nezrovnalosti, ktoré zistili európske súdy, aj keď to v základnom nariadení nie je výslovne uvedené. Inštitúcie Únie sú v skutočnosti povinné prijať potrebné opatrenia na nápravu nezrovnalostí. Toto tvrdenie bolo preto zamietnuté.

               (56)

               Ďalší neprepojený dovozca poukázal na negatívne účinky antidumpingových ciel (z dôvodu vplyvu na ziskovosť a obrat, ako aj nové trhové podmienky, t. j. nové ceny, nové zdroje). Ako sa uvádza v odôvodnení 41, rozsah súčasného opätovného otvorenia bol obmedzený na vykonanie rozsudku Všeobecného súdu, pokiaľ ide o spoločnosť Jinan Meide, najmä na poskytnutie dôverných údajov výrobcu z analogickej krajiny spoločnosti Jinan Meide. Toto tvrdenie bolo preto zamietnuté.

               (57)

               Jeden neprepojený dovozca tvrdil, že zmena (údajné zvýšenie) sadzby cla si vyžaduje opätovné posúdenie vplyvu cla na dovozcov a používateľov. Ako je však uvedené v odôvodnení 41, Komisia nepristúpila k oprave administratívnej chyby súvisiacej s vrátením DPH, pretože usúdila, že je mimo rozsahu pôsobnosti opätovne otvoreného prešetrovania. Toto tvrdenie bolo preto zamietnuté.

               (58)

               Tá istá strana takisto tvrdila, že Komisia by mala vykonať priebežné revízne prešetrovanie, keďže obdobie pôvodného prešetrovania uplynulo pred viac ako piatimi rokmi. Rozsah opätovného otvorenia bol jasne vymedzený v oznámení o opätovnom otvorení (13). Opätovné otvorenie a priebežné revízne prešetrovanie sú nástroje, ktoré majú rôzne účely. To znamená, že účelom tohto opätovného otvorenia bolo vykonať rozsudok Všeobecného súdu, pokiaľ ide o spoločnosť Jinan Meide. Priebežné revízne prešetrovania sú na druhej strane nástrojom s jasne vymedzenými právnymi podmienkami, najmä na účel revízneho prešetrovania platných opatrení z dôvodu zmenených okolností trvalého charakteru. Toto tvrdenie bolo preto zamietnuté.

               (59)

               Napokon, jedna strana tvrdila, že Komisia mala analyzovať tvrdenia vznesené na súdnom konaní, aj keď sa nimi súd nezaoberal, aby sa zabránilo ďalšiemu súdnemu sporu. Komisia poznamenáva, že rozsah súčasného opätovného otvorenia bol obmedzený na vykonanie rozsudku Všeobecného súdu, pokiaľ ide o spoločnosť Jinan Meide, najmä na poskytnutie dôverných údajov výrobcu z analogickej krajiny spoločnosti Jinan Meide. Toto tvrdenie bolo preto zamietnuté.

         2.4.   Záver

               (60)

               Porovnanie váženej priemernej vývoznej ceny s opätovne vypočítanou váženou priemernou normálnou hodnotou podľa typu produktu na základe ceny zo závodu preukázalo existenciu dumpingu. Stanovené dumpingové rozpätie vyjadrené ako percentuálny podiel dovoznej ceny CIF na hranici Únie, clo nezaplatené, bolo 39,2 %.

               (61)

               Komisia zohľadnila pripomienky strán a dospela k záveru, že vykonanie rozsudku Všeobecného súdu by malo mať podobu opätovného poskytnutia konečného poskytnutia informácií z 15. marca 2013 spoločnosti Jinan Meide vrátane doplňujúcich informácií o výpočtoch normálnej hodnoty s použitím dôverných údajov výrobcu z analogickej krajiny. Komisia v nadväznosti na opätovné poskytnutie prijala a posúdila pripomienky od spoločnosti Jinan Meide a ďalších zainteresovaných strán. Na základe tohto posúdenia a úvah uvedených v odôvodneniach 40 – 58 Komisia považovala za vhodné opätovne uložiť antidumpingové clo na dovoz liateho príslušenstva so závitom na rúry alebo rúrky z kujnej liatiny s výnimkou prvkov svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky, vyrábaných spoločnosťou Jinan Meide.

         3.   ŽIADOSŤ O REGISTRÁCIU

               (62)

               Výrobné odvetvie Únie zastúpené piatimi ešte aktívnymi výrobcami z Únie tvrdilo, že situácia po zrušení antidumpingového cla pre spoločnosť Jinan Meide opodstatňuje registráciu dovozu. Táto žiadosť bola zopakovaná po konečnom poskytnutí informácií.

               (63)

               Podľa článku 9 ods. 5 základného nariadenia je však jediným účelom tejto registrácie možný retroaktívny výber ciel. Podmienky pre retroaktívny výber ciel však v tomto prípade neboli splnené. Registrácia dovozu preto nie je opodstatnená.

         4.   ZÁVER

               (64)

               Komisia na základe uvedených skutočnosti usúdila, že je vhodné opätovne uložiť konečné antidumpingové clo na dovoz liateho príslušenstva so závitom na rúry alebo rúrky z kujnej liatiny s výnimkou prvkov svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky, ktoré v súčasnosti patrí pod číselný znak KN ex 7307 19 10 (kód TARIC 7307191010) a pochádza z Čínskej ľudovej republiky, a vyrába ho spoločnosť Jinan Meide, so sadzbou 39,2 %.

      Trvanie opatrení

               (65)

               Tento postup nemá vplyv na dátum, ktorým uplynie platnosť opatrení uložených napadnutým nariadením podľa článku 11 ods. 2 základného nariadenia.

               (66)

               Výbor zriadený podľa článku 15 ods. 1 nariadenia (EÚ) 2016/1036 nevydal stanovisko,

         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz liateho príslušenstva so závitom na rúry alebo rúrky z kujnej liatiny s výnimkou prvkov svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky, ktoré v súčasnosti patrí pod číselný znak KN ex 7307 19 10 (kód TARIC 7307191010) a pochádza z Čínskej ľudovej republiky, a vyrába ho spoločnosť Jinan Meide (doplnkový kód TARIC B336).
   2.   Sadzba konečného antidumpingového cla uplatniteľného na čistú frankocenu na hranici Únie pred preclením je 39,2 %.
   3.   Pokiaľ nie je stanovené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Vykonávacie nariadenie Rady (EÚ) č. 430/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike a Thajsku a ktorým sa ukončuje konanie týkajúce sa Indonézie (Ú. v. EÚ L 129, 13.5.2013, s. 1).

      (3)  Vec T-424/13 Jinan Meide Castings Co Ltd./Rada.

      (4)  Vec T-2/95 Industrie des poudres sphériques (IPS)/Rada, Zb. 1998, s. II-3939.

      (5)  Vec C-458/98 P, Industrie des poudres sphériques (IPS)/Rada, Zb. 2000, s. I-08147.

      (6)  Ú. v. EÚ C 398, 28.10.2016, s. 57.

      (7)  Rozsudok z 28. januára 2016, spojené veci C-283/14 a C-284/14, Grünwald Logistik Service GmbH, bod 52.

      (8)  Nariadenie Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).

      (9)  Nariadenie Komisie (EÚ) č. 1071/2012 zo 14. novembra 2012, ktorým sa ukladá dočasné antidumpingové clo na dovoz liateho príslušenstva so závitom na rúry alebo rúrky z kujnej liatiny s pôvodom v Čínskej ľudovej republike a Thajsku (Ú. v. EÚ L 318, 15.11.2012, s. 10), odôvodnenie 67.

      (10)  Pozri odôvodnenie 19 potvrdzujúce odôvodnenie 67 dočasného nariadenia.

      (11)  Návrhy generálneho advokáta vo veci C-105/90 Goldstar Co. Ltd/Rada európskych spoločenstiev, I-704, bod 11.

      (12)  Rozsudok z 28. januára 2016, spojené veci C-283/14 a C-284/14, Grünwald Logistik Service GmbH, ECLI:EU:C:2016:57, bod 52.

      (13)  Ú. v. EÚ C 398, 28.10.2016, s. 57.